钦定古今图书集成/明伦汇编/氏族典/第503卷 > 陆仲亨
## 钦定古今图书集成/明伦汇编/氏族典/第503卷 > 陆仲亨

按《明外史陆仲亨传》：“仲亨，濠人。归太祖，从渡江，取太
平，定集庆，授左翼统军元帅。从征陈友谅，功多，进骠
骑卫指挥使。洪武元年，率卫军征广东，略定诸郡县。
广东平，改美东卫指挥使，擢江西行省平章，镇襄阳，
改同知都督府事。三年，封吉安侯。二十三年，治胡惟
庸逆党，家奴封帖木告仲亨与通谋，下吏讯。狱具，竟”
诛死。